Diari Oficial de la Generalitat Valenciana


Sumari del DOGV 5199, del 15-02-2006 (2006/1641)

RESOLUCIÓ de 7 de febrer de 2006, del director general de Recursos Humans, per la qual es convoca el procediment d'avaluació de continuïtat de direccions de servici i de secció de l'Hospital Mare de Déu dels Lliris d'Alcoi, dependent de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5199

Data del DOGV
:   15-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1641


Data del document
:   07-02-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * metge
    * funcionari
    * concurs administratiu

RESOLUCIÓ de 7 de febrer de 2006, del director general de Recursos Humans, per la qual es convoca el procediment d'avaluació de continuïtat de direccions de servici i de secció de l'Hospital Mare de Déu dels Lliris d'Alcoi, dependent de la Conselleria de Sanitat. [2006/F1641]  
Tenint en compte el temps transcorregut sense regularitzar la situació del personal que ha obtingut plaça per concurs de cap de servici o secció assistencial, amb nomenament temporal per al lloc, subjecte a avaluacions quadriennals per a la continuïtat, i donada l'evolució de la normativa estatal preexistent, així com l'absència de normativa autonòmica anterior al Decret 7/2003, de 28 de gener, del Consell de la Generalitat, pel qual s'aprova el Reglament de Selecció i Provisió de Places de Personal Estatutari al Servici de les Institucions Sanitàries de la Generalitat Valenciana.  
L'article 32 del Decret 7/2003, pel qual s'aprova el Reglament de Selecció i Provisió de Places de Personal Estatutari al Servici de les Institucions Sanitàries de la Generalitat Valenciana, preveu les avaluacions quadriennals per a la continuïtat en el lloc de les direccions de secció i servici jerarquitzats obtinguts amb posterioritat a l'Orde de 5 de febrer de 1985.  
Fent ús de les competències que m'han sigut atribuïdes per l'article 1.2.p) de la Resolució de 18 de gener de 2006, del director gerent de l'Agència Valenciana de Salut, per la qual es deleguen competències en matèria de personal.  
Vista la necessitat de regularitzar la situació dels titulars de les places de direccions assistencials obtingudes per concurs posteriors a l'esmentada orde de 1985, subjectes a avaluació quadriennal, resolc:   
1. Convocar l'avaluació específica dels caps de servici i de secció de les institucions sanitàries de la Conselleria de Sanitat nomenats per als llocs relacionats en l'annex II de la present resolució, d'acord amb les bases que es publiquen en l'annex I d'esta resolució.  
2. El termini d'avaluació està referit als quatre anys immediatament anteriors a la firma d'esta resolució   
3. Els titulars dels llocs de cap de servici i de secció continuaran provisionalment en l'exercici dels seus llocs fins que es publique el resultat de l'avaluació a què esta resolució es referix. Una vegada avaluada l'activitat, es procedirà a la confirmació o al cessament, en funció del resultat.  
La present convocatòria, les seues bases, i tots els actes administratius que siguen dictats per a executar-la, podran ser impugnats pels interessats per mitjà de la interposició del recurs contenciós administratiu davant del Jutjat Contenciós Administratiu de València, en el termini de dos mesos, comptats a partir del dia següent al de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podrà interposar-se recurs de reposició davant del director gerent de l'Agència Valenciana de Salut, en el termini d'un mes de conformitat amb els articles 116 i 117 de la referida Llei 30/1992, sense perjuí que utilitze qualsevol altre recurs que per al seu dret estime convenient.  
València, 7 de febrer de 2006.. El director general de Recursos Humans: José Cano Pascual.  
ANNEX I  
Bases  
Primera. Esta convocatòria serà notificada als titulars dels llocs sotmesos a avaluació, que figuren relacionats en l'annex II.  
Segona. El titular del lloc de treball, objecte d'avaluació, disposarà del termini d'un mes, a comptar de l'endemà de la publicació de la convocatòria en el Diari Oficial de la Generalitat Valenciana, per a presentar en la Direcció General de Recursos Humans la documentació següent:  
a) Memòria explicativa de l'organització, funcionament i activitats de la unitat assistencial la direcció de la qual exercix, incloent-hi propostes concretes amb vista a la seua actuació i estructuració.  
b) Currículum professional relatiu al període avaluable.  
Tercera. En el termini d'un mes a comptar des de l'endemà de la publicació d'esta convocatòria, la comissió de direcció de l'hospital la direcció de la qual ha d'avaluar, ha d'emetre informe-proposta amb exposició dels motius sobre la procedència de la continuïtat en el lloc del cap de servici o secció objecte de l'avaluació, una vegada vist l'informe emés per la junta de l'hospital.  
Quarta. La comissió avaluadora, els membres de la qual són designats pel director general de Recursos Humans, té la composició següent:  
President/a: càrrec directiu de la Conselleria de Sanitat, competent en l'àmbit de l'Assistència Especialitzada o la persona que hi delegue.  
Vocals:  
. El/la director/a de l'hospital o director/a mèdic/a del qual depenga la plaça convocada.  
. Un/a director/a mèdic/a d'un hospital acreditat per la docència de l'especialitat convocada.  
. Un facultatiu especialista d'àrea en representació de la comissió nacional de l'especialitat de què es tracte.  
. Un facultatiu especialista d'àrea en representació de la societat científica de l'especialitat de què es tracte. En el cas que hi concórrega més d'una societat científica, s'establirà un sorteig públic per a designar el corresponent vocal i el seu suplent.  
. Dos vocals proposats per les organitzacions sindicals amb representació en la Mesa Sectorial de Sanitat.  
Secretari/a: un/a inspector /a mèdic/a dependent de la Conselleria de Sanitat.  
La llista dels membres s'ha de publicar en el tauler d'anuncis dels servicis centrals de la Conselleria de Sanitat i de les seues direccions territorials, i també, només com a informació, en l'adreça d'Internet de la Conselleria de Sanitat: www.san.gva.es.  
Cinquena. 5.1. Desenvolupament de l'avaluació.  
a) Exposició de la memòria i currículum professional.  
La persona interessada ha d'exposar i defendre davant de la comissió d'avaluació, en sessió pública, un resum de la memòria i del currículum aportats durant un temps màxim de 30 minuts.  
La memòria explicativa ha d'avaluar necessàriament els punts següents, referits tots ells al període avaluable de la direcció de què es tracte:  
1) Indicadors de l'activitat de la unitat assistencial, com ara ingressos, estada mitjana, ocupació, nombre d'intervencions, nombre d'exploracions complementàries, nombre de consultes, nombre d'interconsultes o altres.  
2) Projectes dissenyats i llocs en marxa sobre organització de la unitat, formació continuada, docència i investigació.  
3) Nombre de sessions clíniques i temes que s'hi han abordat.  
4) Participació en comissions de control de qualitat.  
5) Comunicacions i treballs científics publicats, conferències impartides, així com altres actes rellevants per a la formació, tant en el camp de la gestió com en l'assistencial, tot això referent també al període sotmés a avaluació.  
6) Finalment, han de referir-se als plans i projectes que tingueren previst desenvolupar en l'àmbit assistencial, de gestió i, si és el cas, de la docència i investigació, en el quadrienni següent, en el cas de renovar-se l'exercici de la direcció.  
b) Entrevista pública.  
Els membres de la comissió d'avaluació entrevistaran en sessió pública la persona interessada en relació amb la memòria, el currículum i els informes que estan en l'expedient durant el temps màxim d'una hora, i per a això la persona interessada tindrà accés als informes durant els 10 dies hàbils anteriors a eixe acte.  
5.2. La qualificació a atorgar per la comissió, que serà adoptada per la majoria dels seus membres, es concretarà en la proposta favorable o desfavorable a la continuïtat de l'avaluat. No obstant això, el president de la comissió avaluadora té vot de qualitat, i pot dirimir amb el seu vot els empats.  
5.3. Sense perjuí de la motivació de la decisió i de la possibilitat que els membres de la comissió puguen incorporar vots particulars a l'acta de la sessió de qualificació, en cas de disconformitat amb esta, la comissió farà pública, en els taulers d'anuncis de la Conselleria de Sanitat, únicament la qualificació global favorable a la continuïtat o desfavorable a la continuïtat que hagen merescut els professionals avaluats.  
5.4. L'acta de la sessió de qualificació serà remesa a la Direcció General de Recursos Humans i la proposta tindrà caràcter vinculant, llevat que s'haguera incorregut en defectes essencials de procediment; el director general de Recursos Humans notificarà individualment la qualificació obtinguda a les persones interessades.  
Sisena. Si l'avaluació de la qualificació és favorable a la continuïtat, l'interessat serà confirmat en el seu lloc de direcció de servici o de secció.  
Setena. Al contrari, quan la qualificació siga desfavorable a la continuïtat o l'interessat renuncie a l'avaluació, este cessarà en el lloc de cap de servici i s'incorporarà a la plaça de facultatiu especialista que té reservada.   
ANNEX II  
Direccions objecte de la present convocatòria  
Hospital Mare de Déu dels Lliris d'Alcoi  
. Direcció del Servici de Traumatologia i Cirurgia Ortopèdica. Fernando Miñana de Gracia.  
. Direcció del Servici de Radiodiagnòstic. Aniceto Gracia Fleta.  
. Direcció de la Secció de Cirurgia General. Juan del Río Barcenilla.  
. Direcció de la Secció de Nefrologia. Carlos del Pozo Fernández.  
. Direcció de la Secció d'Hematologia. Pedro Pablo Colomina García.